Termoelektrana Sisak

Termoelektrana Sisak je termoelektrana koja se nalazi na području Čret, na desnoj obali Save, 4 km nizvodno od urbanog područja Siska. To je termoelektrana s tri bloka ukupno instalirane nazivne snage 650 megavata (MWe), a radi na teško lož-ulje i plin. Proizvodi električnu energiju i tehnološku paru. Elektranom upravlja HEP Proizvodnja. Proizvodne jedinice i postrojenja TE-TO Sisak sastoji se od sljedećih proizvodnih jedinica: Blokovi A i B, Blok C, Blok D (BE-TO), pomoćna kotlovnica (kotlovi PK1 i PK2) te parni kotao E. Blokovi A i B svaki instalirane električne snage 210 MW kondenzacijski su blokovi namijenjeni proizvodnji električne energije. Izgrađeni su 1970. godine (Blok A), odnosno 1976. godine (Blok B). Gorivom (mazutom) su se opskrbljivali izravno mazutovodom iz Rafinerije Sisak s kojom je TE Sisak dijelila ogradu. Spajanjem lokacije s plinskim sustavom tehnološki su Blokovi A i B osposobljeni i za rad na oba goriva. Zbog emisija iznad granično dozvoljenih vrijednosti od 2018. godine oba su bloka izvan funkcije. Godine 2015. izgrađen je novi kogeneracijski kombi blok (KKE) - Blok C proizvodnih kapaciteta 235 MWel/50 MWt, namijenjen spojnoj proizvodnji električne i toplinske energije. Time je Te Sisak postala TE TO i počela s isporukom toplinske energije potrošačima CTS u Sisku. Godine 2017. izgrađena je i kombi-kogeneracijska bioelektrana BE-TO Sisak (Blok D) proizvodnih kapaciteta 3 MWel i toplinske snage 10 MWt koja, koristeći šumsku biomasu masu, proizvodi u spojnoj proizvodnji toplinsku i električnu energiju. Kao visokoučinkovita kogeneracija na obnovljivi izvor energije BE-TO Sisak je u postupku ishođenja statusa povlaštenog proizvođača električne energije u razdoblju od 14 godina. Lokacija Bloka D je izvan TE TO Sisak i smještena je pored postojeće Energane u sklopu Željezare u Sisku, ali je organizacijski unutar TE TO Sisak. Postrojenja za isključivu proizvodnju toplinske energije u TE –TO Sisak su: pomoćna kotlovnica koja se sastoji od dva parna kotla kapaciteta 2 × 28 t/h pare i novoizgrađeni parni kotao (blok E) kapaciteta 12,5 t/h pare. Ta postrojenja se koriste za pokrivanje vršnih potreba toplinske energije, opskrbu tehnoloških potrošača parom za vrijeme ljetnih režima rada, tijekom zime u noćnom režimu, te za proizvodnju toplinske energije za potrebe CTS Siska kada nema potrebe za proizvodnjom električne energije iz kogeneracijskog kombi bloka C. Tehnički podaci Godišnja proizvodnja U tablici su prikazani podaci o ukupnoj godišnjoj proizvodnji električne i ogrjevne energije te tehnološke pare za period od 2010 do 2020. Izvori Vanjske poveznice Termoelektrane u Hrvatskoj TE Sisak – HEP Proizvodnja https://eihp.hr/ https://mingor.gov.hr/UserDocsImages/UPRAVA%20ZA%20ENERGETIKU/Energija_u_Hrvatskoj/Energija%20u%20Hrvatskoj%202010.pdf https://mingor.gov.hr/UserDocsImages//UPRAVA%20ZA%20ENERGETIKU/Energija_u_Hrvatskoj//Energija%20u%20Hrvatskoj%202011.pdf https://mingor.gov.hr/UserDocsImages/UPRAVA%20ZA%20ENERGETIKU/Energija_u_Hrvatskoj/Energija%20u%20Hrvatskoj%202012..pdf https://www.eihp.hr/wp-content/uploads/2015/02/Energija2013.pdf https://www.mingo.hr/public/EuHR2014_V2.pdf https://mingor.gov.hr/UserDocsImages/UPRAVA%20ZA%20ENERGETIKU/Energija_u_Hrvatskoj/Energija%20u%20Hrvatskoj%202015.pdf https://mingor.gov.hr/UserDocsImages/UPRAVA%20ZA%20ENERGETIKU/Energija_u_Hrvatskoj/Energija%20u%20Hrvatskoj%202016.pdf https://www.eihp.hr/wp-content/uploads/2019/12/Energija2018.pdf https://www.eihp.hr/wp-content/uploads/2020/12/1_Energija_u_Hrvatskoj_2019-compressed-1.pdf https://www.eihp.hr/wp-content/uploads/2022/01/Velika_EIHP_Energija_2020.pdf